111 
en enkelt; 12te Februar var den kommen i stor Mængde, og fra 
midt i Februar til midt i Marts var den endogsaa talrigere end 
Ederfuglen; men derefter aftog den, medens Ederfuglen tiltog i 
Mængde; midt i April var der kun faa tilbage, og den sidste blev 
skudt den 29de. — Ogsaa Helms saa den kun om Vinteren ved 
Ivigtut.. 2den December 1890 blev den for første Gang den Vinter 
set med Sikkerhed paa Fjorden: under en heftig Sydøst-Storm laa 
3 gamle Hanner udfor Ivigtut. Senere i December og i Januar 
1891 laa der ofte nogle udfor Ivigtut, men kun under Sydøst- og 
Sydvest-Storme; saa snart Vejret blev roligt, forsvandt de igjen; i 
December var der kun faa sammen, hen i Januar tiltog Mængden, 
saa at indtil 100 kunde sees ad Gangen; de fleste vare gamle 
Hanner; kun en eneste Gang laa en Ederfugl, en Han, iblandt 
dem. 5te Marts laa de i hundredevis ved Iskanten omtrent 1 Mil 
fra Ivigtut. Sidst i April og i Maj saaes en Del baade inde i 
Fjorden og ved Mundingen. De trak Morgen og Aften paa samme 
Maade som Ederfuglen. 22de Maj blev en ung Han skudt; senere 
blev ingen set. 
Ved Arsuk saa Krabbe den i 1889—90 i Mængde fra først 
i Oktober til sidst 1 Maj, tildels sammen med Ederfuglen. Mængden 
var størst i April, derefter hurtig aftagende. i15de Juni blev en 
skudt fra en Flok et Par Mil Nord for Arsuk. — I Vinteren 1892—93 
skulde den, efter Helms, kun være set i ringe Tal ved Arsuk og 
Ivigtut, og sidst i April og i første Halvdel af Maj vare ingen at 
se langs Kysten; Vinteren havde været usædvanlig mild hele Landet 
over. Sidst i Maj og i Juni saaes enkelte Gange nogle ved Arsuk, 
saaledes 13de Juni en Flok paa 33 unge Hanner. I Begyndelsen 
af Oktober viste sig Flokke af unge Fugle udfor Arsuk. Efter 
Grønlændernes Udsagn skulde den indfinde sig om Efteraaret tid- 
ligere end Ederfuglen. 
Fra Frederikshaab-Egnen var den velkjendt for Fabricius. 
Som kommende om Vinteren paa Godthaab-Fjord nævnes den 
af Holbøll. I Breve af 1823 og 30 skriver han, at den visse Aar 
indfinder sig 1 uhyre Mængde, og da især i Februar, Marts og April; 
men andre Aar skal den knap sees. 
Ved Holstenborg skal den, efter Brummerstedt, pleje at komme 
sidst i November for at overvintre og vandre bort igjen sidst i 
Marts. — I Davis-Strædet udfor Holstenborg, omtrent, saa Goodsir 
store Flokke sidst i April 1849. 
